F'dawn il-ġranet tal-Ġimgħa Mqaddsa, il-każin qed itellgħa wirja ġewwa s-sala t'isfel. Wirja sabiħa b'għadd ta' vari żgħar. Fost l-attivitajiet li s-soċjetà torganizza matul il-Ġimgħa Mqaddsa, ma jonqosx is-sehem tal-Banda De Rohan. Din is-sena l-Banda jmissha ddoqq fil-Purċissjoni ta' Ħaż-Żebbuġ nhar il-Ġimgħa 25 ta' Marzu 2016 . Il-Banda, taħt id-direzzjoni tas-Surmast Direttur Mro. Ronnie Debattista , tibda ddoqq fil-5.30pm fuq iz-zuntier Marċi Funebri mill-arkivju vast tagħha. Din is-sena il-Banda De Rohan ser issemmagħlna marċi ta' ex-surmastrijiet tal-Banda De Rohan, bħal ta' Mro. Vincenzo Ciappara kif ukoll ta' kompożituri Maltin oħra bħal Mro. Antonio Miruzzi u Mro. Angelo Melilli. Il-Banda ser tesegwixxi wkoll Marċi ta' kompożituri barranin bħal ta' Mro. Carlo Garofalo u ta' Mro. Giuseppe Deidun. Inħeġġu lid-dilettanti kollha tal-Marċi Funebri biex isegwu l-Banda tagħna f'dan is-servizz.
Attivitajiet tal-Ġimgħa l-Kbira